system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Unciuc, Hunedoara?
assistant
Unciuc este un sat în comuna Râu de Mori din județul Hunedoara, Transilvania, România.

Așezare și atestare istorică
Satul Unciuc se află la confluența dintre Râul Mare și Valea Dâljii, la limita răsăriteană a comunei Râu de Mori. Este atestat documentar ca „possessio Onczokfalwa”, în anul 1418.

Lăcaș de cult
În mijlocul cimitirului se înalță o străveche ctitorie cnezială, biserica cu hramul „Învierea Domnului”. Aceasta se compune dintr-un altar rectangular decroșat, o navă dreptunghiulară alungită și un turn-clopotniță scund, cu fleșă piramidală evazată, învelită în tablă; în rest s-a folosit țigla. În anul 1990, cu prilejul unor amenajări interioare, s-a putut constata o prelungire târzie a unui edificiu patrulater mult mai vechi. De altfel, o refacere a lăcașului, cu indicarea anului 1712, era menționată într-o inscripție maghiară de pe peretele exterior al clopotniței; alte renovări au avut loc în anii 1917 (șantier cu caracter de rectitorire, finanțat, în parte, din bani din fondul „Șaguna”), 1983 și 2007-2010. Interiorul bisericii a rămas nepictat. 

Analizându-se planimetria edificiului, s-a concluzionat că acesta, în forma sa inițială, a fost ridicat în secolul al XV-lea. Ctitori trebuie să fi fost, în acest caz, cnejii locali Dionisie, Buda, Vanciuc (Unciuc) și Ștefan, cei cărora, la 18 mai 1447, Iancu de Hunedoara le dăruia, cu drept nobiliar, o jumătate din satul Unciuc.

Personalități
 Samoil Ungur (1889 - 1937), delegat în Marea Adunare Națională de la Alba Iulia 1918

Note

Imagine 

Unciuc, Râu de Mori